Krieket | HTS John Vorster
Mnr Peet vd Westhuizen
Omdat krieket by HTS John Vorster ons baie na aan die hart lê, bedryf ons krieket reg deur die jaar. Gedurende die eerste kwartaal neem ons met ons drie A-spanne deel aan die Buurmanskapliga.
In kwartaal drie en vier neem ons aan die Northerns(NCU) se liga deel. Ons Eerstespan speel op Saterdae 50-beurtwedstryde. Die O/14 A- en O/15 speel gedurende die week ook 50-beurtwedstryde terwyl die res van die spanne 20-beurtwedstryde speel. Ons kan spog met 'n groot aantal seuns wat krieket speel met nie minder nie as 8 spanne wat aan formele ligas deelneem.
Vir ons as afrigters is krieketafrigting 'n passie en 'n manier van lewe. Ongeag of dit 'n B-span of die Eerstespan is, doen ons dit met die selfde toewyding. Behalwe dat ons verskeie vlak twee gekwalifiseerde afrigters het is die entoesiasme 'n uitstaande kenmerk van al ons afrigters.
Ons krieketfasiliteite is van hoogstaande gehalte. Dit behels oefengeriewe aan vyf spanne wat gelyktydig kan oefen. Ons het 'n baie goeie turfkolfblad met uitstekende spreiligte sodat daar in die aand krieket gespeel kan word. Verder beskik ons al die nodige toerusting wat ons bekwame afrigters in staat stel om professioneel af te rig.
Ons speel krieket gedurende die eerste en derde kwartaal van die jaar. Die meeste ligas eindig gewoonlik eers in die vierde kwartaal. Ons spanne onderneem gewoonlik 'n kriekettoer gedurende die Junie/Julie skoolvakansie. Onder ons bekwame afrigters is daar in die afseisoen individuele afrigting waarin daar aan kolf- en boultegnieke geskaaf word.
Dan speel ons 1ste Span, O/14 en O/15 spanne weer in die B-afdeling van die Platinumliga van die Northerns Cricket Union.
Ons spog ook dan met ons 1ste span wat die Buurmanskaptrofee vir 2019 gewen het onder leiding van Mnr Peet van der Westhuizen en Mnr Vian Venter.
Die 2de Span neem ook vanaf 2018 deel in die 1ste Span liga om sodoende te dien as ons ontwikkelingspan, waar junior talente verder gekweek en ontgin word.